PATVIRTINTA

Skuodo Bartuvos progimnazijos direktoriaus 2018 m. balandžio 13 d. įsakymu Nr. V1-37

**SKUODO BARTUVOS PROGIMNAZIJOS**

**KRIZIŲ VALDYMO VEIKSMŲ PLANAS**

1. Skuodo Bartuvos progimnazijos bendruomenės narys, gavęs informaciją apie krizę progimnazijoje, nedelsdamas informuoja apie tai progimnazijos Komandos vadovą Virginijų Jokšą kontaktiniais telefono Nr. 8 440 73271, mob. tel. Nr. 8 686 38768. Jam nesant, jo įgaliotą atstovą Linetą Šlepavičienę, kontaktinis telefono Nr. 8 602 97280.

2. Progimnazijos Komandos vadovas susisiekia su nukentėjusiojo asmens artimaisiais ir/ar policija, patikslina krizės faktus (kas, kur ir kada įvyko) ir informaciją, kuri galėtų būti pateikta Progimnazijos bendruomenei.

3. Progimnazijos Komandos vadovas nedelsdamas sušaukia progimnazijos Komandos ir Komisijos posėdį. Progimnazijos Komandos narių vardai, pavardės, telefonų Nr., funkcijos krizės valdymo metu:

3.1. Loreta Šakalienė, tel. Nr. 8 618 85003, atsakinga už psichologinės pagalbos organizavimą ir teikimą;

3.2. Gitana Andriekienė, tel. Nr. 8 614 15931, atsakinga už komunikaciją;

3.3. Lineta Šlepavičienė, tel. Nr. 8 602 97280, atsakinga už komunikaciją, posėdžių sekretorė;

3.4. Linas Stragys, tel. Nr. 8 682 50562, atsakingas už saugumo priemonių organizavimą;

3.5. Regina Jonaitienė, tel. Nr. 8 678 17225, atsakinga už saugumo priemonių organizavimą;

3.6. Sigita Gedrimienė, tel. Nr. 8 602 6213, atsakinga už pirmosios medicininės pagalbos organizavimą.

4. Progimnazijos Komandos vadovas informuoja apie krizę Skuodo rajono savivaldybės administracijos Švietimo skyriaus vedėją Aldoną Jasienę, tel. Nr. 8 440 45556, el. p. adresu aldona.jasiene@skuodas.lt.

5. Progimnazijos Komanda kartu su Komisija posėdžio metu aptaria šiuos klausimus (priklausomai nuo konkrečios krizės situacijos, posėdžio darbotvarkė gali būti papildyta įtraukiant kitus aktualius klausimus arba sutrumpinta, jei kai kurie nors klausimai neaktualūs konkrečios krizės situacijoje):

5.1. įvertina krizės paveiktų asmenų grupes (kurie progimnazijos bendruomenės nariai gali būti labiausiai paveikti);

5.2. įvertina turimus psichologinės pagalbos progimnazijoje resursus, jei jų nepakanka, kreipiamasi į Skuodo rajono savivaldybės pedagoginės psichologinės tarnybos direktorę Lidiją Rimkūnienę, tel. Nr. 8 440 79280, el. p. adresu pptskuodas@mail.com;

5.3. sutaria, kokia informacija apie krizę ir jos valdymo veiksmus bus pateikiama atskiroms progimnazijos bendruomenės grupėms (mokiniams, tėvams (globėjams, rūpintojams), progimnazijos darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą;

5.4. esant būtinybei, sprendžia apie papildomų civilinės saugos ir/ar greitosios medicinos pagalbos priemonių reikalingumą (policijos ir/ar priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefono Nr. 112);

5.5. svarsto būtinybę informuoti apie krizę kitas įstaigas ar institucijas (Skuodo rajono savivaldybės administracijos Vaiko teisių apsaugos skyrių, kitas mokyklas, kurias gali paveikti krizė ar kt.) ir bendradarbiauti su jomis organizuojant ar vykdant krizių valdymo veiksmus;

5.6. mirties atveju aptaria dalyvavimą laidotuvėse (visi progimnazijos bendruomenės nariai turi būti informuoti apie laidotuvių laiką ir vietą, laidotuvėse dalyvauja tik norintys progimnazijos bendruomenės nariai);

5.7. atsižvelgus į konkrečios krizės aplinkybes ir remiantis posėdžio metu priimtais sprendimais kartu su Komisija, rekomenduotinai konsultuojantis su Skuodo rajono savivaldybės administracijos Švietimo skyriumi ir Skuodo rajono savivaldybės pedagogine psichologine tarnyba, tikslina preliminarų krizės valdymo veiksmų planą;

5.8. numato kito progimnazijos Komandos posėdžio vietą ir laiką.

6. Apie krizę informuojama progimnazijos bendruomenė.

7. Labiausiai nukentėjusiems asmenims teikiama psichologinė ir kita būtina pagalba.

8. Pasirūpinama, kad visiems progimnazijos bendruomenės nariams būtų prieinama informacija apie psichologinės pagalbos galimybes.

9. Mokinio ar kito progimnazijos bendruomenės nario mirties atveju pasirūpinama, kad jo vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.

10. Progimnazijos Komanda reguliariai aptaria krizės valdymo veiksmų eigą, veiksmingumą, prireikus keičia, koreguoja krizės valdymo veiksmų planą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_